চৌষট্টি যোগিনী মন্দির, জব্বলপুর
জব্বলপুরের চৌষট্টি যোগিনী মন্দির ভারতের অন্যতম একটি ঐতিহাসিক স্থান। এটি দশম শতকে কলচুরি রাজত্ব কালে নির্মিত। মন্দিরটির গঠন অনেকটা খাজুরাহের মন্দিরগুলোর মত। মন্দিরটি দুর্গা দেবী এবং তাঁর ৬৪ জন যোগিনীর উদ্দেশ্যে নির্মিত। মন্দিরটি নর্মদা নদীর কূলে অবস্থিত। মন্দিরের কাছেই ভেদাঘাট মার্বেল পাথরের পাহাড় অবস্থিত। মন্দিরটি মধ্যপ্রদেশের জব্বলপুর থেকে ৫ কিলোমিটার দূরে। বর্তমানে মন্দিরের বেশ কিছু অংশ ধ্বংসপ্রাপ্ত যা মুঘল রাজারা ধ্বংস করেছে।